Καλλιθέα, 26 /6/2025

Αριθ. πρωτ. : **34053**

**ΠΡΟΣ:**

**Τον κ. Πρόεδρο του Δημοτικού Συμβουλίου**

|  |
| --- |
| Πληροφορίες :  |
| Τηλέφωνο : 210 9565618 (εσωτ.1) |
| e-mail : antidimarxospaidikisagogis-athlisis@kallithea.gr |
| [https://kallithea.gr](https://kallithea.gr/?page_id=19408)  |

**ΘΕΜΑ: «Έγκριση διεξαγωγής των Αθλητικών αγώνων δρόμου «6ος αγώνας Kallithea Half Marathon» & «14ος αγώνας Kallithea Night Run», από τον Φιλαθλητικό Σύλλογο Καλλιθέα-Μοσχάτο-Ταύρο και παραχώρηση** δικαιώματος χρήσης δημοτικών οδών και κοινοχρήστων χώρων του Δήμου Καλλιθέας για τη διεξαγωγή των παραπάνω αγώνων

Κύριε Πρόεδρε,

 Παρακαλούμε όπως στα θέματα της ημερήσιας διάταξης συμπεριλάβετε και το στην περίληψη αναγραφόμενο θέμα και εγκρίνετε τη διεξαγωγή από τον Φιλαθλητικό Σύλλογο Καλλιθέας των αγώνων δρόμου **«Kallithea Marathon»** με ημερομηνία διεξαγωγής την **Κυριακή 14 Σεπτεμβρίου 2025** & **«Kallithea Night Run»** με ημερομηνία διεξαγωγής το **Σάββατο 18 Οκτωβρίου 2025 και εγκρίνετε την παραχώρηση** δικαιώματος χρήσης δημοτικών οδών και κοινοχρήστων χώρων του Δήμου Καλλιθέας διότι οι πιο πάνω αγώνες θα πραγματοποιηθούν σε κοινόχρηστους χώρους της Πόλης.

Έχοντας υπόψη:

Τις διατάξεις του άρθρου 158 του Ν. 3463/2006

Τις διατάξεις του άρθρου 65 του Ν. 3852/2010

Καθώς επίσης και

* + - 1. Τον Ν.2725/1999 (ΦΕΚ 121/Α/1999) «Ερασιτεχνικός και επαγγελματικός αθλητισμός και άλλες διατάξεις», όπως ισχύει σήμερα και ειδικότερα το άρθρο 56Α με θέμα «Ένταξη των αθλητικών εγκαταστάσεων σε κατηγορίες» όπου στην παρ. 1.β «Ειδικές αθλητικές εγκαταστάσεις», αυτού, αναγράφεται «…*Ομάδα Ζ2: Προσωρινές εγκαταστάσεις ή διαμορφώσεις για διοργάνωση αγώνων σε φυσικό περιβάλλον, όπως θάλασσα, ποτάμι, λίμνη, δάσος, βουνό ή* ***σε δημόσιους δρόμους ή σε κοινόχρηστους χώρους πόλεων****..*»
			2. Τον Ν.4726/2020 (ΦΕΚ 181/Α/2020) «Αναμόρφωση θεσμικού πλαισίου των αρχαιρεσιών των αθλητικών φορέων, διακρινόμενοι συνοδοί αθλητών ΑμεΑ, σύσταση Εθνικής Πλατφόρμας Αθλητικής Ακεραιότητας, Ελληνική Ολυμπιακή Επιτροπή (Ε.Ο.Ε.), Ελληνική Παραολυμπιακή Επιτροπή (Ε.Π.Ε.) και άλλες διατάξεις», όπως ισχύει σήμερα και ειδικότερα το άρθρο 15 αυτού, με θέμα «*Άδεια λειτουργίας των αθλητικών εγκαταστάσεων – Τροποποίηση του άρθρου 56Β του Ν.2725/1999*» όπου ρητά αναγράφεται : «…*Για την ομάδα Ζ2: Δεν απαιτείται έκδοση άδειας λειτουργίας, παρά μόνο:…ββ)* ***παραχώρηση του δικαιώματος χρήσης από τον ιδιοκτήτη της έκτασης****, εκτός των περιπτώσεων που γίνεται χρήση κοινών σε όλους πραγμάτων, όπως θαλάσσιος ή εναέριος χώρος…*»
			3. Το με αρ. πρωτ. 408/6.6.2025 αίτημα του Φιλαθλητικού Συλλόγου Καλλιθέας Μοσχάτο Ταύρος – με συνημμένες τις από 28/5/2025 εγκρίσεις των αγώνων από τον Σύνδεσμο Ελληνικών Γυμναστικών και Αθλητικών Σωματείων και εποπτικούς χάρτες
			4. Ο Φιλαθλητικός Σύλλογος Καλλιθέας – Μοσχάτου Ταύρου αιτείται:

α) Για τη διεξαγωγή του **αγώνα σε δημόσιο δρόμο Kallithea Half Μarathon την Κυριακή 14 Σεπτεμβρίου** 2025«…τ*ην άδεια χρήσης των εξής δρόμων:*

* *Από Επαμεινώνδα και Πεισιστράτου έως Λάμπρου Κατσώνη και Δοϊράνης από τις 07:30 έως τις 11:15*
* *Από Δοϊράνης και Λάμπρου Κατσώνη έως και Ευριπίδου και από Ευριπίδου έως και Δημοσθένους από τις 07:30 έως τις 14.00».*

**Ο 6ος Ημιμαραθώνιος Καλλιθέας «Kallithea Half Marathon» περιλαμβάνει αγώνες Δημοσίας οδού 21.1χλμ, 10χλμ, 5χλμ & 2.5χλμ, μ**ε εκκίνηση και τερματισμό την Πλατεία Νερού ο οποίος διέρχεται και μέσα από το Κέντρο Πολιτισμού Ίδρυμα Σταύρος Νιάρχος.

β**)** Για τη διεξαγωγή **του αγώνα Kallithea Night Run, την άδεια χρήσης *«…της Πλατείας Τζιτζιφιών το Σάββατο 18 Οκτωβρίου 2025 από*** *τις 08:30 έως τις 23:00* ***και «…την άδεια χρήσης*** *των εξής δρόμων****:***

*της Λεωφόρου Ελ. Βενιζέλου, μερικής κατάληψης οδοστρώματος και στα δύο ρεύματα κυκλοφορίας μεταξύ των οδών Σπάρτης έως την οδό Ισμήνης*» με εκκίνηση και τερματισμό την *Πλατεία Τζιτζιφιών*

**Ο Αγώνας «Kallithea Night Run**»  **περιλαμβάνει αγώνες Δημοσίας οδού 10χλμ, 5χλμ & 2.5χλμ**

Αφού λάβετε υπόψη τα παραπάνω αναφερόμενα

**Παρακαλούμε**

όπως εγκρίνετε τη διοργάνωση των αγώνων σε δημόσιο δρόμο ως εξής :

α) Του  **Ημιμαραθώνιου Καλλιθέας Kallithea Half Μarathon, την Κυριακή 14-09-2025 και του Kallithea Night Run, το Σάββατο 18-10-2025,** **καθώς επίσης και την** παραχώρηση του δικαιώματος χρήσης των δημοτικών οδών και κοινοχρήστων χώρων, σύμφωνα με τις ακριβείς διαδρομές που αποτυπώνονται στους επισυναπτόμενους εποπτικούς χάρτες του με αρ. πρωτ.( 30362/6.6.2025 Δήμου Καλλιθέας) εγγράφου του Φιλαθλητικού Συλλόγου Καλλιθέας Μοσχάτου Ταύρου.

 Ήτοι:

**α)** **Για την διεξαγωγή του αγώνα Kallithea Half Μarathon, την Κυριακή 14-09-2025,** παραχώρηση του δικαιώματος χρήσης σ**τις οδούς:**

- Από Επαμεινώνδα και Πεισιστράτου έως Λάμπρου Κατσώνη και Δοϊράνης κατά τις ώρες 07:30 π.μ. έως τις 11:15 π.μ.

- Από Δοϊράνης και Λάμπρου Κατσώνη έως και Ευριπίδου και από Ευριπίδου έως και Δημοσθένους κατά τις ώρες 07:30 π.μ. έως 14:00 μ.μ.

**β)** **Για τη διεξαγωγή του αγώνα Kallithea Night Run, το Σάββατο 18-10-2025:** παραχώρηση του δικαιώματος χρήσης:

 Πλατεία Τζιτζιφιών κατά τις ώρες 08:30 π.μ έως 23:00 μ.μ. *και της Λεωφόρου Ελ. Βενιζέλου με μερική κατάληψη οδοστρώματος και στα δύο ρεύματα κυκλοφορίας μεταξύ των οδών Σπάρτης έως την οδό Ισμήνης*» με εκκίνηση και τερματισμό την *Πλατεία Τζιτζιφιών.*

Επισημαίνεται ότι για τη διεξαγωγή των ανωτέρω αγώνων στις προτεινόμενες διαδρομές και κοινόχρηστους χώρους, προϋπόθεση αποτελεί η εξασφάλιση της σύμφωνης γνώμης των κάτωθι φορέων:

1. Της Περιφέρειας Αττικής για την παραχώρηση του δικαιώματος χρήσης της Πλατείας Νερού και της Εσπλανάδας καθώς και του Ιδρύματος ΚΠΙΣΝ όσον αφορά το τμήμα της διαδρομής εντός των χώρων αυτού.
2. Του αρμόδιου τμήματος της Τροχαίας και η συνδρομή του για τη διευθέτηση της κυκλοφορίας στους επίμαχους δρόμους που θα διεξαχθούν οι εν λόγω αγώνες.
3. Του ΟΑΣΑ Α.Ε. για τη διευθέτηση της κυκλοφορίας των μέσων μαζικής μεταφοράς που διέρχονται από τις οδούς που θα γίνουν οι υπό αναφορά αγώνες.

Επίσης:

1. Η παρούσα άδεια δεν υποκαθιστά άλλες άδειες, τις οποίες οι διοργανωτές είναι υποχρεωμένοι να λάβουν από άλλους αρμόδιους κατά περίπτωση φορείς.

2. Οι διοργανωτές πρέπει να λάβουν την προβλεπόμενη από την οικεία νομοθεσία άδεια από τις κατά τόπους αρμόδιες αστυνομικές αρχές.

3. Οι διοργανωτές πρέπει να λάβουν όλα τα απαραίτητα μέτρα ασφαλείας για πεζούς και οχήματα όπως αυτά αναφέρονται στον Κώδικα Οδικής Κυκλοφορίας ( οδική σήμανση κ.λ.π.).

4. Οι διοργανωτές είναι πλήρως και αποκλειστικώς υπεύθυνοι για την τήρηση των μέτρων ασφαλείας όσο και για την επάρκειά τους.

Συνημμένα

-Το με αρ. 30362/6.6.2025 πρωτ. αίτημα

Φιλαθλητικός Σύλλογος Καλλιθέα Μοσχάτο Ταύρος

Με εκτίμηση

Ο ΑΝΤΙΔΗΜΑΡΧΟΣ

 ΓΕΩΡΓΙΟΣ Χ. ΜΑΡΓΩΜΕΝΟΣ

Εσωτερική Διανομή

- Γρ. Δημάρχου

- Γρ. Γεν. Γραμματέα

- Αντιδήμαρχο κ. Γεώργιο Μαργωμένο